Številka: 410-6/2019/6

Datum: 3. 12. 2019

Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana (v nadaljevanju: upravljavec) na podlagi 67. in 77. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) izdaja naslednje

POGOJE IN CENIK OBČASNE UPORABE št. 1 - FFWD

1. Predmet občasne uporabe

Predmet občasne uporabe je merilna oprema za določanje nosilnosti vozišč - deflektometer s padajočo utežjo na enoosni prikolici FFWD S Trailer 4-120 kN, inventarna številka 2415005047, znamka Dynatest, VIN Št. UH980121741DN1032, moč 120 kN, dodatna oprema ELMOD programska oprema (v nadaljevanju: merilna oprema), ki je v lasti Republike Slovenije in upravljanju Direkcije RS za infrastrukturo.

2. Pogoji občasne uporabe

Vlogo za najem lahko kadarkoli poda vsak pravno poslovni uporabnik, ki je zainteresiran za občasno uporabo in ki izkazuje, da razpolaga s potrdilom vsaj ene zaposlene osebe, da je s strani proizvajalca usposobljena za uporabo merilne opreme FFWD S Trailer.

Uporaba ne more preseči povezanih 31 dni in več kot 70 dni na leto. V primeru, da pravno poslovni uporabnik merilne opreme ne vrne na dogovorjeni dan do 16. ure, mora to storiti naslednji delovni dan do 10. ure, pri čemer se ta dan vračila obračuna kot dan uporabe z dvojno ceno uporabe.

Upravljavec ne zagotavlja, da bo merilna oprema v želenem obdobju na voljo za uporabo, saj je razpoložljivost merilne opreme odvisna od potreb upravljavca, vlog drugih pravno poslovnih uporabnikov, stanja opreme ter omejitev skupne letne uporabe, ki znaša največ 70 dni. V primeru, da merilna oprema v želenem obdobju ne bo na voljo, bo pravno poslovni uporabnik o tem obveščen po elektronski pošti. Priporočljivo je, da pravno poslovni uporabnik pred podajo vloge razpoložljivost preveri s sporočilom na elektronski naslov gp.drsi@gov.si, sklic na zadevo 410-6/2019. V primeru, da bo več pravno poslovnih uporabnikov podalo vlogo za občasno uporabo, ki predvideva vsaj delno isto obdobje uporabe, bo upravljavec upošteval vlogo, ki je prispela prej.

3. Cenik občasne uporabe

Cena znaša 465 EUR brez DDV oz. 567,30 EUR z DDV za vsak dan uporabe.

4. Način podaje vloge

Zainteresirani pravno poslovni uporabniki morajo vlogo za občasno uporabo podati na obrazcu, ki je priloga A tega cenika ter priložiti potrdilo o usposabljanju, in sicer priporočljivo petnajst dni pred želeno uporabo. Upravljavec si pridržuje pravico, da uporabe ne omogoči v primeru, da vlogo prejme v roku, krajšem od petnajstih dni pred želeno uporabo.

Vlogo zaintersirani pravno poslovni uporabniki posredujejo skenirano in podpisano na elektronski naslov: gp.drsi@gov.si, sklic na zadevo 410-6/2019, kjer je možno pridobiti tudi informacije glede tehničnih lastnosti predmeta.

4. Sklenitev pogodbe

V primeru, da bo uporaba s strani Direkcije RS za infrastrukturo potrjena, bo z zainteresiranim pravno poslovnim uporabnikom sklenjena najemna pogodba po vzorcu, ki je priloga B tega cenika.

Upravljavec lahko najkasneje 24 ur pred predvidenim prevzemom merilne opreme najemno pogodbo odpove brez povračila kakršnihkoli stroškov pravno poslovnemu uporabniku, v kolikor upravljavec merilno opremo potrebuje sam za izvajanje svojih nalog.

 Monika Pintar Mesarič, univ. dipl. ekon.

 v.d. direktorice

Priloge:

* Priloga A: Vloga za občasno uporabo
* Priloga B: Vzorec pogodbe